Author: Marishka

Windows Xp väike tutvustus

Windows XP turuletulek annab vabamad käed Microsofti operatsioonisüsteemiga varustatud arvutite müüjatele, kellel avaneb võimalus eemaldada operatsioonisüsteemist ligipääs Internet Explorerile, valida, kas asetada Desktopile ikoone ning installeerida vastavalt kliendi vajadusele Java toetus. 

29.10.2001 18:51 JVMi on igal kasutajal samuti võimalik laadida Interneti kaudu. Kui kasutaja uuendab Windows XPks eelneva, Java toetusega operatsioonisüsteemi, säilub JVM automaatselt.
Välimus
Head aega vanad hallid aknad, XP on helesinine-punane-valge-roheline. Akende servad pole enam kandilised, vaid ümarate nurkadega – nagu uued Volvod vanadega võrreldes. Ikoonid on läbinud uuenduskuuri ning näevad palju huvitavamad välja. Start-menüü on nüüd poole laiem ja sisaldab muuseas ka otsest ligipääsu seitsmele viimati käivitatud programmile, dokumendikaustale ning muule. 
Windows XP töölaualt on kadunud kõik tüütud ikoonid (Network Neighbourhood, Internet Explorer, My Computer jne) ning seal ilutseb ainult prügikast. Taskbar’il olevad sarnased programmid kogutakse ühe nupu alla kokku, näiteks Internet Exploreri aknad ei laiuta enam ebameeldivalt.
Ka taskbari’i paremas nurgas olevad ikoonikesed ei võta enam kogu ruumi ära, sest Windows tunneb ise ära aktiivsed ja vajalikud ikoonid ning näitab ainult neid, peites näiteks printeri ja muud ebavajalikud ikoonid ära.
Windows Exploreri vasakus servas on nüüd muutuv tööriistariba, mis kohandab ennast vastavalt kataloogi sisule (pildid, muusika, videod jne) ning pakub siis välja võimalusi, mida nende failidega peale hakata. 
Pildid
Fotode vaatamiseks pole enam vaja eraldi programmi. Piltidega kausta avamisel tekitab XP nendest väikeste thumbnail’idega riba, kust saab vaatamiseks pilte valida ning foto peale klõpsates näidatakse seda otse Windows Exploreris suuremalt. Samast aknast saab anda käsu piltide slideshow’na vaatamiseks, trükkimiseks (selle töö teeb ära spetsiaalne Photo Printing Wizard) või CD-plaadile kirjutamiseks.
Muusika
Muusikafailidega (näiteks MP3) kausta avamisel tekib vasakule just selle kaustaga toimetamiseks kasulike käskudega riba, kust saab näiteks käskida Windowsil kõiki neid faile mängida, plaadile kirjutada (XP konverteerib MP3-d ise ära, kirjutab plaadile ning annab kasutajale valmis muusikaplaadi tagasi). Ja teistpidi: kui XP plaadilt muusika kõvakettale kopeerib, näitab ta Windows Exploreris kollaka kaustaikooni asemel plaadikaant.
Mitu kasutajat
Kui Windows 95-l või 98-l oli suhteliselt ükskõik, kes arvutiga töötas, siis XP teeb kasutajatel rangelt vahet. Kel on parool, see saab sisse logida ja kel pole, ei saa. Samuti on nüüd igal kasutajal oma desktop, e-posti seadistused jne. Administraator saab iga kasutaja õigusi üsna detailselt paika panna: kuhu keegi tohib minna ja kuhu ei tohi ning mida ta arvutis teha võib.
Töökindlus
See, mida tavakasutaja ei näe, on kõigist sini-helerohelistest akendest tähtsam ja see on Windowsi programmiline pool. Nimelt põhineb XP Microsofti NT tehnoloogial, nagu Windows NT ja 2000, mitte aga varasemal tehnoloogial, nagu Windows 95 või 98. Ja see peaks ta Microsofti kinnitusel tegema firma kõige töökindlamaks operatsioonisüsteemiks. Seda lööklauset võib peaaegu uskumagi jääda, sest ei varasemad testversioonid ega ka nüüdne lõplik varianti XP-st kipu kokku jooksma või muid rumalusi tegema.
Kui ka midagi juhtub, hangub tõenäoliselt kurja teinud programm, mitte aga enam kogu Windows. Kui mõni programm kokku kukub, pakub XP välja võimaluse Microsoftile juhtunu kohta raport saata, et firma saaks võimaluse korral õnnetuse põhjustanud vea parandada.